Алфонс је био учесник Седмог и Осмог крсташког рата. Египћани су се 1244. године размахнули Палестином освојили Јерусалим. Пад Јерусалима довео је 1248. године до новог крсташког похода, на чије чело је стао Луј IX . Он је скупио велику војску , којој се придружио и Алфонс. Лујева замисао је била да удари на Египат као средиште муслиманске моћи , па је поход био усмерен на Египат . После неколико делимичних успеха завршио се војном катастрофом . Дамијета је освојена и војска је започела наступање преко делте Нила, али се ускоро безнадежно заплела међу његовим рукавцима . 1250. године , напале су их и у потпуности поразиле египатске трупе. Алфонс и Луј су , са већином племенитих пратилаца , заробљени. Касније су се ослободили уз скуп откуп . Алфонс се потом заједно са братом Карлом Анжујским вратио у Француску, док је Луј остао наредне четири године у Палестини, где је изградио неколико тврђава . За то време Алфонс и Карло су владали у име краља који није био у земљи.